Hankovce (okres Humenné)

Hankovce sú obec na Slovensku v okrese Humenné.

Geografia 
Obec leží v južnej časti Nízkych Beskýd v doline Laborca v nadmorskej výške 182 m. Najvyšší vrch je Diel (). Územie je pokryté lisnatými a zmiešanými lesmi. Rozlohou zaberá 854 ha a susedí z obcami Koškovce, Dedačov a Ľubiša.

Obec začína 12 km na štátnej ceste č. 559 z Humenného do Medzilaboriec (vzdialenosť z okresného mesta Humenné je 12 km) a železničná trať č. 191 Lupków PKP - Michaľany (žel. zástavka sa nachádza v 77. km trate). Medzi obyvateľmi sú zaužívané názvy jednotlivých častí obce a to: „Nižný konec“, „Vyšný konec“, „Potok“ a „Roveň“.

Dejiny 
Prvá písomná zmienka o obci je z roku 1317, patrila Drugetovcom. Od 14. alebo 15. storočia sa obyvatelia obce riadili zákupnym právom. V 18. storočí Draveckovcom, potom Čákiovcom a v 19. storočí pod názvom Hankowcze Andrášiovcom.

Súčasnosť 
Na mieste starého kostola z roku 1902 dnes stojí novostavba rímskokatolíckeho kostola zasväteného sviatku Nanebovzatia Panny Márie, ktorý bol vysvätený v roku 2003.

V súčasnosti sú Hankovce modernou obcou rozprestierajúcou sa na rozlohe 854 ha. V obci žije 570 obyvateľov v 127 obývaných domoch. Na mieste starého kultúrneho domu bol v 80-tich rokoch postavený nový, ktorý je aj sídlom Obecného úradu. Blízko neho je železničná trať.

V obci je areál - hospodársky dvor. Na poliach hospodári poľnohospodárska spoločnosť z Vyšného Hrušova. Obec má základnú školu, materskú školu, moderný obecný úrad, cintorín, multifunkčné ihrisko, futbalové ihrisko, tenisový kurt, pohostinstvo, súkromný obchod - zmiešaný tovar obchodné zariadenie - Jednota.

Pri železničnej stanici je postavený most, ktorý obec spája s obcou Dedačov. V obci pôsobí Červený kríž, Únia žien, futbalový tím, turistický oddiel a dobrovoľný hasičský zbor. Pri kostole pôsobí zbor mužov a žien a niekedy tu bol detský a mládežnícky spevácky zbor - Anjeli.

Referencie

Iné projekty

Externé odkazy 
 

 
Obce okresu Humenné